Urda

Urda on pohjoismainen naisen etunimi. Se on runollinen muoto nimestä Urd. Pohjoismaisessa mytologiassa Urd oli yksi nornista eli kohtalon jumalattarista.

Digi- ja väestötietoviraston mukaan  Suomessa on vuoteen 2020 mennessä tilastoitu noin 70–80 Urda-nimistä naista. Vaikka nimi on harvinainen, se on otettu Suomessa almanakkaan. Urdan nimipäivä on suomenruotsalaisessa kalenterissa 3. joulukuuta.

Lähteet

Etunimet